**REFERAT FRA STYREMØTE 10-2020**

**I NORSK IRSKSETTERKLUBB**

Dato: 6.august 2020

Tid/sted: Kl. 19.30- 21.00, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Geir Pedersen (økonomi), Nina Hordnes (1.vara) og Morten Risstad ( 2.vara).

Fravær: Stein Nilsen (jakt og trening).

Referent: Vigdis Ingebrigtsen.

**Sak 01-10-20: Innkalling og dagsorden**

Vedtak:*Godkjent med tilleggssak; E-post fra DUK (l).*

**Sak 02-10-20: Åpne for deltakelse på Microsoft Teams på E.O.RS?**

Det er kommet henvendelse fra et par avdelinger med forespørsel om det vil bli mulig med Teams deltakelse.

Vedtak: *Styret har besluttet å kun arrangere for fysisk deltakelse.*

**Sak 03-10-20: Status før RS**

Det er kommet svar fra NKK Lovkomite i forhold til at styrets forslag er lovlig. En grundig vurdering og konklusjon er foretatt, og støtter styrets forslag.

FKF stiller med 2 observatører: Tore Paulshus og Torstein Dehn.

Innkalling er lagt ut på nisk.no, samt sendt på e-post til avdelinger/DR 05.08.2020. Påmelding innen 14.08.

Styret møtes kl. 13.30 19.08.20.

**Sak 04-10-20:** **Uttak NM- Lag**

Det er kommet inn en påmelding til uttak for NM lag der hunden har avlet i strid med NISK sine avlskriterier.

På RS 2018 var dette en sak som ble diskutert som et av de innkomne forslagene, der setningen som omhandler dette fikk en ny ordlyd; «Hunder som representerer NISK må ikke være brukt i strid med klubbens avlskriterier og kan utestenges for NM lag.» Det opplyses at det er mulig å søke om dispensasjon der det er naturlig.

Vedtak: *Dette avgjøres når uttaket skal gjøres i forhold til samlet vurdering av innsendte resultater og poengberegning.*

*Begrunnelsen i forhold til å eventuelt bruke denne hunden vil vurderes og gis da.*

**Sak 05-10-20: DK Møre og Romsdal**

Representant for Møre og Romsdal informerte styret tidligere i år at han ønsket å gå av så snart som mulig. Styret har lenge prøvd å finne en ny kandidat sammen med medlemmer i distriktet. Det er nå kommet inn forslag på Vidar Molvær som ny representant for Møre og Romsdal.

Vedtak: *Styret synes dette er et godt forslag og stiller kandidaten til valg i fht NISK lover. Leggers ut på nisk.no 06.08.20.*

**Sak 06-10-20: Søknad om dispensasjon på parring**

Det er kommet inn en dispensasjonssøknad om parring som ikke oppfyller klubbens avlskriterier. Avviket gjelder at tidligere avkom fra hannhunden er 76,3 % HD frie, dette er 4,9% under rasens snitt. Samlet HD index er 211 (Ødegaard).

Dette gjelder Hadseløyas Azzo og Sjøsprøytens JK Odda?.

Vedtak: *Styret vurderer samtlige egenskaper og tidligere avkom på begge hundene, og er enstemmig enig i å gi dispensasjon til denne parringen.*

**Eventuelt:**

* Forespørsel fra DUK om dommerelev Jan Gunnar Jenssen som ekstriørdommerelev for våre to raser; *Styret har ingen innvendinger på dette, det er behov for flere dommere. VI kontakter han og sender rasekompendier, samt oppfordrer han til å kontakte Kjørren og Tyvold for elevarbeid og veiledning.*